open-index/open-wikipedia-markdown huggingface dataset:
Norsk fotball 2002

## Herrelandslaget
:*Utdypende artikkel: [[Liste over Norges landskamper i fotball for herrer 2000-2005#Norges landskamper 2002|Liste over Norges landskamper i fotball for herrer 2002]]*

## Norgesmesterskapet for herrer
:*Utdypende artikkel: [[Norgesmesterskapet i fotball for herrer 2002|NM fotball 2002]]*

## Tippeligaen
:*Utdypende artikkel: [[Tippeligaen 2011]]*

## 1. divisjon herrer
:*Utdypende artikkel: [[1. divisjon fotball for herrer 2002]]*

## 2. divisjon herrer
:*Utdypende artikkel: [[2. divisjon fotball for herrer 2002]]*

### Avdeling 1

### Avdeling 2

### Avdeling 3

### Avdeling 4

## Kvinnelandslaget

## Norgesmesterskapet for kvinner
:*Utdypende artikkel: [[NM i fotball for kvinner 2002]]*

## Toppserien
:*Utdypende artikkel: [[Toppserien 2002]]*

## 1. divisjon kvinner
:*Utdypende artikkel: [[1. divisjon fotball for kvinner 2002]]*
ARK Music Factory

**ARK Music Factory** er et plateselskap basert i Los Angeles, California. Etiketten ble «grunnlagt på nytt» i 2010 av Fat Usher, som samarbeider med produsent / komponist og multi-instrumentalist Clarence Jey.

## Business
Fat Usher er også kjent med navnet «Pato» for hans ulike handlinger, blant annet er han co-grunnlegger i 2010 av ARK Music Factory.
Han er også administrerende direktør i selskapet. ARK forretningsdistrikter er rekruttering / oppdagelsen av nye unge sangere. Deres foreldre betaler vanligvis en $2000 eller $4000 dollar i avgift til ARK. Deretter skriver og produserer ARK musikk i samarbeid med disse artistene, ofte produseres musikkvideoer og promotering av sangene.

## Artister
**Unge artister / sanger markedsført av ARK Music Factory inkluderer:**

* Jolie Adamson: "Armour"
* Rebecca Black: "Friday" (tidliger)
* Bahameen: "Sweet Sixteen"
* C J Fam: "Ordinary Pop Star"
* Danika: "I Don't Need You Boy"
* Ariana Dvornik: "Fly Away"
* Devin Fox: "Hooked On You"
* Alana Lee Hamilton: "Butterflies"
* Hush: "Hypnotize Me"
* Sarah Maugaotega: "Take It Easy"
* Ashley Rose: "Over You"
* Britt Rutter: "Without Your Love"
* Sabrina: "My Reflection"
* Abby Victor: "Crush On You"

## Eksterne lenker
*
Slaget ved Tongguan

**Slaget ved Tóngguān** (tradisjonell kinesisk: 潼關之戰; forenklet kinesisk: 潼关之战; hanyu pinyin: *Tóngguān Zhīzhàn*) ble utkjempet mellom krigsherren og Hàn-statsministeren Cao Caos styrker og en koalisjon av Guānxī-styrker ("vest for passet," i.e. Hangu-passet), ledet av Ma Chao (hvis far, krigsherren Ma Teng, ble holdt som gissel og henrettet av Cao Cao) og hans blodsbror Han Sui (som også hadde vært Ma Tengs rival i kampen for de vestlige områdene), fra mars til september 211, på slutten av Han-dynastiet og forspillet til de tre rikers tid i Kinas historie. Slagets årsak var Cao Caos ekspansjon vestover, som førte til opprør i Guanxi, og endte med en seier til Cao over Guanxi-styrkene, som førte til at han fikk kontrollen over Guanzhong-regionen.
Ottawa Rough Riders

**Ottawa Rough Riders** var et canadisk fotballlag fra Ottawa i Ontario, etablert i 1876. Det spilte i Canadian Football League (CFL) og vant Grey Cup ni ganger. Selskapet gikk konkurs etter 1996-sesongen. Senere fikk Ottawa et annet CFL-lag, Ottawa Renegades, men også det gikk konkurs. Rough Riders spilte kampene sine på Frank Clair Stadium.

## Eksterne lenker
*
Ottawa Renegades

**Ottawa Renegades** var et Canadisk fotballlag fra Ottawa i Ontario, Canada. Laget ble opprettet i 2002, syv år etter at byens forrige lag, Ottawa Rough Riders, gikk konkurs. Laget spilte fire sesonger i Canadian Football League før dette laget også gikk under. I mars 2008 ble ligaplassen solgt til investor Jeff Hunt, som var med og stiftet Ottawa Redblacks i 2014. Renegades spite sine kamper på Frank Clair Stadium.

## Referanser



## Eksterne lenker
*
TD Place Stadium

**TD Place Stadium** (originalt navn **Lansdowne Park** 1908–1993 og tidligere **Frank Clair Stadium** 1993–2014) er et fotball- og canadisk fotball-stadion med  seter i Ottawa i Ontario, Canada. Det var hjemmebane for Ottawa Rough Riders i Canadian Football League (CFL) fra 1908 to 1996, og for etterfølgeren, Ottawa Renegades, fra 2002 til 2005. Banen har blitt brukt til CFLs mesterskapskamp, Grey Cup, i 1925, 1939, 1967, 1988 og 2004. Den ble brukt til U-20 VM i fotball i 2007 og for fotball under Sommer-OL 1976. Det er planer om å oppgradere stadionet. Baner er i brukt for ni kamper (seks i gruppespillet, to i 8-delsfinalen og en kvartfinale) under VM i fotball for kvinner 2015.

## Eksterne lenker
* 
*   
*  Ottawa  som vertskapsby og arena under Fotball-VM for kvinner 2015 på FIFAs nettside
Osteren kraftverk

**Osteren kraftverk** er et vannkraftverk ved Osterfjorden på Senja i Senja kommune i Troms fylke.

Kraftverket utnytter et fall på 137 meter fra inntaksmagasinet i Ostervatnet.

Stasjonen gjennomgikk en renovering i 1984. Den gamle stasjonen fra 1936 ble revet og det ble satt opp en ny.

Det er installert en horisontal francisturbin på 2,4 MW. Årsproduksjon er 14 GWh.

Eier og operatør er Troms Kraft Produksjon AS.

## Referanser


## Kilder
* 
* NVE vannkraftdatabase
* Troms Kraft Produksjon om Osteren
Almondvale Stadium

**Almondvale Stadium** (kjent under navnet **Braidwood Motor Company Stadium** fram til 2013) er hjemmebane for den skotske fotballklubben Livingston FC. Stadionet inneholder bare sitteplasser og har en kapasitet på 10 122.

Stadionet ble bygget i 1995 som en fellesarena for Meadowbank Thistle FC og Livingston Development Corporation (LDC). En del av avtalen var å flytte Meadowbank Thistle til byen og forandre navnet på klubben til Livingston FC. Da selskapet LDC ble oppløst, ble eierskapet til stadionet overført til fylket (West Lothian Council).

Almondvale Stadium ble tidligere offisielt kalt City Stadium, pga. av en sponsoravtale med City Group. Det har tidligere også blitt kalt for West Lothian Courier Stadium (etter lokalavisen). Etter at klubben ble tatt over av Lionheart Consortium, forandret det navn tilbake til sitt opprinnelige navn, Almondvale Stadium. Stadionet fikk navnet Braidwood Motor Company Stadium i en treårig navnerettighetsavtale som ble inngått i mai 2010. Supporterne i klubben vil likevel fortsette med å kalle det for Almondvale, eller rett og slett bare for Vale.

Stadionet blir lånt av Livingston FC fra West Lothian Council hvert år. Da Livingston beveget seg oppover i divisjonene til toppen av skotsk fotball, utvidet de stadionet for å imøtekomme standarden for Skotsk Premier League.

I 2008 spilte Gretna FC én hjemmekamp på Almondvale, et 3&ndash;0-tap for mesterne Celtic, da deres midlertidige hjemmearena (Fir Park i Motherwell) hadde problemer med gressmatten.

Braidwood Motor Company (Almondvale) Stadium befinner seg nær sentrum av byen Livingston, omtrent 16 kilometer vest for Edinburgh og 48 kilometer øst for Glasgow. Stadionet har fått sitt navn, sammen med Almondvale kjøpesenter rett over veien, etter det området av byen der stadionet er plassert.

Tilskuerrekorden for en Livingston-kamp på Almondvale er 10 112 (mot Rangers den 27. oktober 2001).

Gjennom årene har stadionet også blitt benyttet som arena for Skottland U-21, U-19, U-17 og Skottlands kvinnelandslag i fotball.

Den 7. april 2011 gikk det rykter om at stadionet kunne bli solgt til utviklingen av et supermarked, som i sin tur skulle finansiere et nytt og betydelig mindre stadion ca. to kilometer unna.

## Referanser


## Eksterne lenker
*
Per Søetorp

**Per Olav Søetorp** (født 10. juni 1958 i Oslo) er en norsk musiker, komponist og lovsangsleder. Søetorp er representert med en oversettelse i *[[Norsk salmebok 2013]]*. 

Søetorp ga ut sitt første soloalbum *Nordlys* fra 1985 på eget forlag og siden kom også albumene *Salmist* (1989), *Sanger fra en festreise* (1996), *Vinhuset* (2002) og *Make My Soul Beautiful* i 2006. 

Søetorp var orkesterleder for OKS Singers & Band på 90-tallet. På 90-tallet var han også undervisningsleder for Psalmody International (Salmodiskolen) i norske frimenigheter.

Søetorp var også prosjektleder og initiativtaker til lovsangskonserten Glory i Oslo Spektrum, som samlet over  publikummere 1. nyttårsdag 2005. Han utgav DVD-en *Glory* med bl a Arild Stav, Inger Lise Rypdal, Ulf Christiansson, Reflex m.fl. som også har blitt kringkastet som TV-produksjon.

Som evangelist og musiker har Søetorp turnert i skandinaviske menigheter. Som låtskriver er han mest kjent for «Sang om legedom»  fra 1992, som er oversatt og utgitt på flere språk.

## Referanser
Rod La Rocque

**Rod La Rocque** (født 29. november 1898 i Chicago, Illinois, død 15. oktober 1969 i Beverly Hills, California) var en amerikansk skuespiller. 

Rocque begynte med teater i en alder av syv år. Rocque flyttet til New York City og han arbeidet med teater før han ble lagt merke til av regissør og produsent Samuel Goldwyn som førte ham til Hollywood og filmindustrien. I løpet av de neste to tiårene, opptrådte Rocque i filmer i overgangen fra stumfilmer til filmer med lyd. I 1927 giftet Rocque seg med den ungarske skuespilleren Vilma Bánky i et overdådig og meget publisert bryllup. Paret var gift helt frem til hans død i oktober 1969. La Rocque pensjonerte seg fra skuespiller-yrket i 1941 og begynte i stedet som eiendomsmegler. For hans mange bidrag til filmindustrien, ble La Rocque tildelt en stjerne på Hollywood Walk of Fame.

## Filmografi (utvalg)
* 1915 – *[[The Alster Case]]*
* 1917 – *[[Filling His Own Shoes]]*
* 1917 – *[[Sadie Goes to Heaven]]*
* 1918 – *[[Let’s Get a Divorce]]*
* 1918 – *[[A Perfect 36]]*
* 1920 – *[[The Stolen Kiss]]*
* 1924 – *[[Societetsskandalen]]*
* 1924 – *[[Code of the Sea]]'
* 1924 – *Phantom Justice*
* 1924 – *Det forbudte paradis*
* 1929 – *Filmens eventyr*
* 1929 – *Unge syndere*
* 1930 – *En romantisk natt*
* 1940 – *Dark Streets of Cairo*
* 1941 – *Vi trenger hverandre''

## Referanser


## Eksterne lenker
*
Jaclyn Smith

**Jaclyn Smith** (født 26. oktober 1945 i Houston, Texas) er en amerikansk skuespillerinne.

Smith er best kjent for rollen som Kelly Garrett i TV-serien *[[Charlie's Angels]]*, og hun var den eneste originale kvinnelige hovedrollen som ble værende i serien sammenhengende mellom 1976 og 1981). På begynnelsen av 1980-tallet, begynte hun å utvikle og markedsføre sine egne merker på klær og parfyme. Smith har ofte blitt kåret til en av de vakreste kvinnene i verden. Smith studerte ved Trinity University i San Antonio og etter videregående flyttet hun til New York City med håp om å danse ballett. Hennes karriere-ambisjoner gjorde at hun begynte med modellering og opptre i TV-reklamer og trykte annonser, inkludert en reklame for sjampo og Listerene munnvann. Spilte karakteren Kelly Garret for første gang i 1976 i Charlie's Angels. I 1989 hadde Smith hovedrollen i TV-serien *Christine Cromwell*, en TV-serien basert i San Francisco som bare varte i en sesong. Smith ble i 1989 hedret med en stjerne på Hollywood Walk of Fame.

Fra 2002 til 2004 hadde Smith en tilbakevendende rolle som Vanessa Cavanaugh i serien The District. Smith har vært gift fire ganger. Hennes første ekteskap var med skuespilleren Roger Davis (1968–1975). Hun giftet seg med Dennis Cole, en skuespiller som hadde dukket opp på settet til TV-serien *Charlie's Angels* i 1977 og 1978. Cole opptrådte på *Charlie's Angeles* to ganger før paret skilte seg i 1981. Cole sønn fra et tidligere ekteskap, Joe Cole, som Smith hadde opprettholdt et forhold til etter skilsmissen fra hans far, ble myrdet i 1991 under et ran, morderen ble ikke pågrepet. Smith giftet seg med filmskaperen Tony Richmond i 1981. Paret fikk to barn, Margaret Spencer og Gaston. Smith og Richmond skilt i 1989. Smith har vært gift med kirurgen Brad Allen siden 1997. Smith ble diagnostisert med brystkreft i 2003. I 2010 ble Smith omtalt i en liten dokumentar om brystkreft.

## Referanser


## Eksterne lenker
*
Forsaken Cowboy

«**Forsaken Cowboy**» er en sang av den norske elektronikaduoen Röyksopp, utgitt på deres fjerde album *[[Senior (album)|Senior]]* 13. september 2010, og som digital nedlastning 27. februar 2011.

## Sporliste
Alle spor er skrevet av Röyksopp.

#«Forsaken Cowboy» (Radio Edit) – 3:50
#«Keyboard Milk» – 7:07

## Referanser
Gåraträsksjön

**Gåraträsksjön** er et tjern like nordøst for Norråker ved nordenden av Tåsjö og ti mil nord for Strömsund, Jämtlands län, Sverige. I 2006 ble det gitt tillatelse til testkjøring av biler på tjernets is.  Gåraträsk er utmerket til både gjedde- og abborfiske, både sommer og vinter.

## Referanser
Gåxsjön

**Gåxsjön** er en innsjø ca 15 km nordvest for Hammerdal i Strömsund kommune i Jämtland, Sverige. Innsjøen ligger 310,6 meter over havet, og har et overflateareal på 15,3 km². Rundt innsjøen ligger det flere bebyggelser, hvor den største er Gåxsjö, og øvrige er Högsved, Högnäs og Kakuåsen.

## Referanser
Yohan Cabaye

**Yohan Cabaye** (født 14. januar 1986) er en fransk tidligere fotballspiller.

## Karriere
Cabaye startet fotballkarrieren sin som femåring da han spilte for hjemklubben sin, Tourcoing FC. 12 år gammel forlot han klubben for å utvikle seg videre i den profesjonelle klubben Lille. Etter å ha vært i Lilles akademi i seks år, debuterte han for A-laget i 2004-2005-sesongen og bidro til at Lille vant Intertoto-cupen samme sesong. Sesongen etter ble han fast på laget og var med da Lille deltok i UEFA Champions League for første gang i klubbens historie. I 2010-2011-sesongen var Cabaye med på laget som vant både ligaen og cupen.

Cabaye signerte en femårskontrakt med Newcastle United 10. juni 2011 og scoret den 22. oktober samme år sitt første og kampens eneste mål, da Newcastle slo Wigan Athletic 1-0.
Cabaye spilte deretter for Paris Saint-Germain i Ligue 1 hvor han vant fire trofeer.

I juli 2015 ble Cabaye solgt fra PSG til den engelske klubben Crystal Palace FC, hvor han skrev under på en femårskontrakt.

### Landslagskarriere
I august 2010 ble Cabaye innkalt til  for første gang av Laurent Blanc og debuterte for Frankrike mot  11. august i en kamp Norge vant 2-1 etter to scoringer av Erik Huseklepp og en av Hatem Ben Arfa.

Han ble tatt ut i s EM-tropp til EM i Frankrike 2016.

## Referanser


## Eksterne lenker
* 
*
Hemtjärnen

**Hemtjärnen** er et tjern to kilometer sørvest for Västsjön i Offerdal, Krokom kommune, Jämtland, Sverige. Tjernets overflateareal er 15,3 hektar, og det ligger 428 meter over havet. Hemtjärnen inneholder mye abbor, og en del ørret og lake.

## Referanser
Hotagen

**Hotagen** er en smal og ca 30 km lang innsjø i Krokom kommune vest for Strömsund i Jämtland, Sverige. Den strekker seg fra Laxviken i sørøst til Toskströmmen og Rötviken i nordvest.

## Referanser




## Eksterne lenker
* Utsiktskort: Solnedgang over Hotagen
Hällsjön

**Hällsjön** er en innsjø i Offerdals sogn, Krokom kommune, Jämtland, Sverige. Innsjøen ligger langs Nästån, og strekker seg fra Kaxås og Åflo i vest til Ede i øst. Sør for innsjøen ligger Hällberget.

## Referanser


## Eksterne lenker
* Flottning på Hällsjön, Bildarkivet Jamtli
* Information om Hällsjön på lokala webbplatsen Offerdal.se
This Must Be It

«**This Must Be It**» er en sang av den norske elektronikaduoen Röyksopp, den ble utgitt på deres tredje album *[[Junior (album)|Junior]]* 23. mars 2009, og som den tredje singlen fra albumet 2. november 200. Sangen inkluderer Karin Dreijer Andersson på vokal (Fever Ray, The Knife). Singelen ble utgitt som digital nedlastning og 12″ vinyl.

## Musikkvideo
Den offisielle musikkvideoen er regissert av de svenske regissørene Filip og Andreas Nilsson, og ble gjort tilgjengelig på nett 28. september 2009. Nettsiden til bandet beskriver musikkvideoen som "a semi-biblical story that takes place in an all nude utopic hippy-world."

## Sporliste
### Remixer
#«This Must Be It» (This Could Be Thin White Duke Remix) – 7:01
#«This Must Be It» (Apparat Remix) – 5:58
#«This Must Be It» (Rex The Dog's K-Dart Remix) – 7:27
#«This Must Be It» (T.B.S. Remix) – 3:40
#«This Must Be It» (Maxime Dangles Remix) – 8:09
#«This Must Be It» (Moguai Remix) – 7:36
#«This Must Be It» (Danton Eeprom Remix) – 5:21 
#«This Must Be It» (Pete Herbert Remix) – 5:54
#«This Must Be It» (LehtMoJoe Remix) – 4:29
#«This Must Be It» (Florian Meindl Remix) – 7:08

## Referanser


## Eksterne lenker
* Teksten til låta
* Musikkvideoen til låta
Junior Eurovision Song Contest 2011

**Junior Eurovision Song Contest 2011** var den niende utgaven av Junior Eurovision Song Contest og ble arrangert i Jerevan i Armenia lørdag 3. desember 2011. Gruppa Candy fra Georgia vant med sangen «Candy Music».

## Deltakere

## Stemmegivning

### 12 poeng

## Tilbakevendende artister

## Se også
* Eurovision Song Contest 2011

## Eksterne lenker
* Offisiell nettside for Junior Eurovision Song Contest
Live Larsdatter

**Live Larsdatter** (*Live Lauridsdatter*, født 10. august 1575 i Tønsberg, død 9. juli 1698 i København) var en pike som var i huset og virket hos den danske vitenskapskvinnen Sophie Brahe.

Live var en slags kvinnelig farmasøyt, som har forstått seg på medisin, kirurgi og tilberedning av legemidler i samarbeide med Sophie. Hun oppfant en egen salve. På Hven hos Sophies berømte bror Tycho Brahe, deltok hun i de kjemiske arbeidene. 

I sine senere år mottok hun en understøttelse av kongen, og et portrett ble malt av henne på kongens bekostning. Det ble tilvirket i 1691 av Pieter van der Hulst fra Dordrecht, og henger i dag på Frederiksborg slott. Fra et "dåpssertifikat" i øverste venstre hjørne på bildet kan leses *Anno 1575*, som hvis opplysningen er korrekt, har gjort henne til en meget gammel kvinne.

## Litteratur
* Friis, F.R.: *Sofie Brahe Ottesdatter. En biografisk Skildring*, G.E.C. Gad's Universitetsboghandel, 1905
* Christianson, John Robert: *On Tycho's Island: Tycho Brahe and his assistants, 1570–160*1. Cambridge University Press, 2000
Nordavinden og sola

***Nordavinden og sola***, på norsk også kalt ***Vinden og solen*** og annet,  er en fabel som er kjent fra Esops fabelsamling fra den greske antikken.

## Fabelen

## Se også
* Boreas, gud for nordavinden i gresk mytologi

## Referanser

## Eksterne lenker
* 
* Fabelen lest på ulike norske dialekter
Station Park

**Station Park** er et fotballstadion i Forfar, Angus, Skottland. Det er hjemmebanen til den skotske fotballklubben Forfar Athletic FC.

Station Park er et av de få fotballstadionene av den gamle typen som er igjen i den skotske ligaen. Det har en kapasitet på 4 600 tilskuere, selv om tallene tidligere har vært langt høyere. Tilskuerrekorden ble satt i 1970 med 10 780 mennesker i en kamp på Station Park mot Rangers. Kapasiteten har blitt senket av sikkerhetsårsaker. Likevel har stadion fortsatt den største kapasiteten av alle banene i Scottish Third Division, så vidt mer enn Central Park (Cowdenbeath). I de siste sesongene har det gjennomsnittlige publikumsoppmøtet på Station Park ligget rundt 500 mennesker, men tallet stiger gjerne til rundt ett tusen mennesker dersom store klubber med mange supportere gjester Forfar, slik som for eksempel Greenock Morton eller Partick Thistle.

Det er adgang til alle de fire tribunene på Station Park på kampdager. Den største ståtribunen befinner seg bak det ene målet (det er den såkalte "Mert End", siden et marked for salg av kyr befinner seg på den andre siden av muren). Hovedtribunen er delvis dekket av tak og ble bygget på 1960-tallet. Hovedtribunen har noen sitteplasser på nordsiden av gressmatten. På de to andre sidene er det noen mindre ståtribuner. Tribunen på sørsiden har tak. Serveringen på stadion inkluderer den lokale spesialiteten Forfar bridies og de mer vanlige paiene. Det eksisterer planer om å ombygge hovedtribunen i en mer moderne stil, med forbedrede fasiliteter.

Stadion, slik navnet antyder, var en gang nær byens jernbanestasjon, på ruten til det gamle Caledonian Railways hovedlinje fra Aberdeen til Glasgow og London, men denne stasjonen ble stengt i 1968 på grunn av kutt i kostnadene (den såkalte Beeching Axe). Station Park er nå faktisk et av de skotske stadionene som befinner seg lengst fra en jernbanestasjon (det er bare Peterheads Balmoor Stadium som har lengre avstand til jernbanen). Den nærmeste jernbanestasjonen til Forfar er Dundee jernbanestasjon og Arbroath jernbanestasjon, og begge er omtrent 23 kilometer fra Station Park. Dermed er det i dag lettest å komme seg til Station Park via motorveien.
Shawnee Smith

**Shawnee Smith** (født 3. juli 1969 i Orangeburg, Sør-Carolina) er en amerikansk skuespillerinne og musiker. 

Smith er mest kjent for hennes roller som Amanda Young i *[[Saw]]*-filmene og som karakteren Linda i situasjonskomedien *[[Becker]]* på den amerikanske TV-kanalen CBS. Smith frontet metal-bandet Fydolla Ho, som hun turnerte i USA og Storbritannia sammen med, og hun var også den andre halvdelen av bandet Smith & Pyle, et country-rock band, sammen med skuespilleren Missi Pyle. Familien flyttet fra South Carolina til Van Nuys, California da hun var ett år gammel. Smiths biologiske foreldre skilte seg da hun var to år gammel og hennes mor giftet seg igjen da hun var åtte år. Smith gikk ved Ranchito Avenue Elementary School i Panorama City, California. Hun studerte senere ved North Hollywood High School som ligger i det nordlige Hollywood, California og derfra ble hun uteksaminert i 1987. 

Smith hadde mange gjesteopptredener i flere kjente TV-serier, f.eks. *Cagney & Lacey*, *[[Jessica Fletcher (TV-serie)|Jessica Fletcher]]*, *[[The X-Files]]*, og *[[Law & Order: Los Angeles]]*. I 2003 var Smith stemme-skuespiller til en episode av Disney-tegnefilmen *[[Kim Possible]]* som karakteren Vivian Porter. Smith er blitt anerkjent som en «skrekkfilmdronning» på grunn av det høye antallet skrekkfilmer som hun har spilt i.

Smith var gift med fotografen Jason Reposar fra 1998 til 2003, og med musiker Kai Mattoon fra 2005 til 2006.

## Eksterne lenker
* 
*
Buxheimer Orgelbuch

**Buxheimer Orgelbuch** er en kodeks med 256 bearbeidelser og originalkomposisjoner for klaviaturinstrument.

Boka ble skrevet rundt 1460/70 for karteuserklosteret i Buxheim i dagens Landkreis Unterallgäu. De fleste stykkene er anonyme, men enkelte stammer fra tidens betydelige komponister, for eksempel John Dunstaple, Guillaume Dufay, Gilles Binchois, Walter Frye og Conrad Paumann. 

## Innhold
I tillegg til bearbeidelser av verdslige chansons, dansesatser og sanger, inneholder samlingen omtrent femti stykker med kirkemusikalsk preg og omtrent tretti preludier som veksler mellom rapsodisk-figurative og rent akkordpregede passasjer. Stykkene er to- eller trestemmige, men firestemmighet forekommer også. 

Forskerne er ikke enige om orgelbokas opprinnelse, men den viser ingen spor av å ha vært i bruk og har nok derfor vært en avskrift til lære- eller representasjonsformål. Formodentlig er skriveren fra det sydtyske området, og boka nådde klosteret i Buxheim ved Memmingen over Nürnberg, München og Basel en gang på 1500-tallet. I 1883 la klosteret boka ut på auksjon, og siden da har Bayerische Staatsbibliothek hatt den i sin samling i München. I litteraturen tilskrives den ofte kretsen rundt Conrad Paumann. Om dette er riktig betyr det at håndskriften stammer fra München, siden Paumann arbeidet som bayersk hofforganist i München fra 1450 til sin død i 1473. Orgellæreverket Fundamentum Organisandi stammer fra Paumann; det er fullstendig bevart både i Buxheimer Orgelbuch og i Lochamer-Liederbuch.

Buxheimer Orgelbuch er skrevet i såkalt «eldre» tysk orgeltabulatur, et syvlinjers system med bokstaver.

## Utgivelser
* *Das Buxheimer Orgelbuch*, utgitt av Bertha Antonia Wallner, Bärenreiter, Kassel 1958-59, 3 vol. (1-105, 106-230, 231-256 og *Fundamentum organisandi*)

## Eksterne lenker
* Digitalisert faksimile av  ''Das Buxheimer Orgelbuch'' *, Handschrift mus. 3725 der Bayerischen Staatsbibliothek, München*, ved Bertha Antonia Wallner, Kassel u. Basel 1955
Paul Sorvino

**Paul Sorvino** (1939–2022) var en amerikansk skuespiller. 

Sorvino var far til skuespillerinnen Mira Sorvino. I skuespilleryrket skildret Sorvino ofte autoriteter på begge sider av loven, og han er kjent for rollen som Paulie Cicero i filmen *[[Goodfellas]]* og som kriminalbetjent Phil Cerreta i TV-serien *[[Law & Order]]*.

Sorvino begynte sin karriere som tekstforfatter i et reklamebyrå. Mens han studerte ved The American Musical and Dramatic Academy, bestemte han seg for å begynne på en karriere innenfor teater og skuespill. Sorvino gjorde sin debut på Broadway i 1964 med musikalen *Bajour*, og seks år senere medvirket han i sin første film, *Where's Poppa?* Sorvino grunnla Paul Sorvino Astma Foundation, med det mål å bygge sentre for å forebygge astma både blant barn og voksne over hele USA. Fra 2000 til 2002 hadde Sorvino hovedrollen som Frank DeLucca i TV-dramaserien *That's Life*.

## Filmografi
* Reds (1981) som Louis C. Fraina
* Goodfellas (1990) som Paulie Cicero
* Rocketeer (1991) som Eddie Valentine
* Firmaets mann (1993) som  Tommie Morolto
* Nixon (1995) som Henry Kissinger
* Romeo + Juliet (1996) som Fulgencio Capulet
* Money Talks (1997)
* Greetings from the Shore (2007) som Catch Turner
* Careful What You Wish For (2015) som en Sheriff
* Rules Don’t Apply (2016) som Vernon Scott

## Referanser


## Eksterne lenker
*
Links Park

**Links Park** er et fotballstadion i Montrose, Angus, Skottland. Det er hjemmebanen til Montrose FC. Baneunderlaget er et tostjerners FIFA-godkjent kunstgress. Tilskuerrekorden på Links Park er 8 983, og den ble satt i kvartfinalen i den skotske FA-cupen mot Dundee i 1972-1973-sesongen. Den nåværende tilskuerkapasiteten er 3 292, der drøyt 1 300 mennesker har mulighet til å sitte på hovedtribunen. Størrelsen på gressmatten er 103 ganger 64 meter.

## Oppgradering av Links Park

Links Park gjennomgikk ganske store forandringer før 2007&ndash;2008-sesongen. Det ble lagt nytt kunstgressdekke, slik at kampen den 21. april 2007 ble den foreløpig siste på naturgress. Links Park er bare ett av fire stadioner i det skotske ligasystemet som har kunstgressdekke. De andre er Recreation Park, Alloa, Excelsior Stadium (Airdrie United FC) og Ochilview Park (Stenhousemuir FC). En mindre treningsbane ble anlagt ved siden av hovedtribunen. Moderne serveringsfasiliteter og garderober ble også bygget. Lykken snudde også på banen, og flere gode spillere ankom Links Park, og det førte Montrose FC til en topp fire-plassering i størstedelen av sesongen. Montrose havnet på tredjeplass til slutt og ble trukket ut mot Stranraer FC i kvalifiseringsspillet for opprykk til andredivisjon. Uavgjort 1-1 i den første kampen på Links park ble etterfulgt av et 3–0-tap i den andre og avgjørende kampen. Dermed måtte Montrose ta til takke med tredjedivisjonsspill også i den påfølgende sesongen.

## Referanser
Laksevåg Turn- og Idrettslag

**Laksevåg Turn- og Idrettslag** (stiftet 28. september 1900) er et idrettslag fra bydelen Laksevåg i Bergen. 
Laget ble i 1945 reetablert som en sammenslutning av *Laksevåg Arbeideridrettslag*, *Arbeideridrettslaget Amatør*, 
*Laksevåg Turnforening*, *Laksevåg Idrettslag*, *Laksevåg Svømmeklubb* og *Sportsklubben Ulabrand*. I dag driver klubben hovedsakelig med turn, fotball og friidrett.

## Fotball
Laksevågs seniorlag i fotball spiller i 2011 i 4. divisjon fotball for herrer.

### Divisjonsutvikling

## Eksterne lenker
*
Trinidad Silva

**Trinidad Silva** (1950–1988) var en amerikansk skuespiller som spilte små biroller i en rekke filmer på 1980-tallet. 

Hans TV-arbeider omfatter rollen som Jesus Martinez i TV-serien *[[Hill Street Blues]]*.

Silva døde i en bilulykke som involverte en kollisjon med en beruset sjåfør i Whittier i California mens han drev med en filminnspilling og denne filmen ble dedisert til hans minne. Silva ble gravlagt ved San Fernando Mission Cemetery i Mission Hills i Los Angeles i California. Silva blir ofte antatt å være i slekt med Henry Silva, men dette er en misforståelse.

## Referanser


## Eksterne lenker
*
Ess-dur

**Ess-dur** (**E-dur**) er en durskala som består av tonene E, F, G, A, tonen B, tonen C og D. 

Parallelltonearten er c-moll og varianttonearten er ess-moll.

Ess-dur blir ofte assosiert med modig, heroisk musikk, delvis på grunn av måten Beethoven brukte den på. Hans Eroica, Keiserkonserten og Grand Sonate er alle i denne tonearten. Allerede før Beethoven identifiserte Francesco Galeazzi Ess-dur som «en heroisk toneart, ekstremt majestetisk, alvorlig og seriøs, i alt dette er den overlegen C-dur»

Tre av Mozarts hornkonserter og Joseph Haydns kjente Trompetkonsert, er i Ess-dur; det samme er Anton Bruckners fjerde symfoni, hvor han brukte mye horn i første sats. Et annet kjent stykke i Ess-dur er Richard Strauss' *[[Ein Heldenleben]]* («Et helteliv»). Det heroiske temaet fra Jupiter-satsen av Gustav Holsts suite Planetene er også i Ess-dur. Mahlers andre symfoni, samt den heroiske åttende symfonien, er begge i Ess. 

Ess-dur ble ikke bare benyttet for bombastisk musikk med blåseinstrument: Ess er den tonearten Haydn benyttet mest i sine strykekvartetter, til sammen ti. 

## Kjente musikkverk i Ess-dur

* Isaac Albéniz
** Eritaña fra Iberia
* Johann Sebastian Bach
** Cellosuite nr. 4 i Ess-dur, BWV 1010
* Ludwig van Beethoven
** Symfoni nr. 3 i Ess-dur, op. 55 «Eroica»
** Pianokonsert nr. 5 i Ess-dur, op. 73 «Keiseren»
** Piano Sonate nr. 26 i Ess-dur, op. 81a «Les Adieux»
* Alexander Borodin
** Symfoni nr. 1
* Johannes Brahms
** Horntrio
* Frédéric Chopin
** Nocturne i Ess-dur, op. 9 nr. 2
** Grande Valse brillante op. 18
** Andante spianato et Grande Polonaise brillante i Ess-dur, op. 22 
** Nocturne i Ess-dur, op. 55 nr. 2
* Ludovico Einaudi
** Primavera
* Enrique Granados
** Los Requiebros fra Goyescas
* Gustav Mahler
** Symfoni nr. 8 

* Ennio Morricone
** Once Upon a Time in the West
* Wolfgang Amadeus Mozart
** Ouverturen til *[[Tryllefløyten]]*
** Pianokonsert nr. 9
** Pianokonsert nr. 22
** Sinfonia Concertante
** Symfoni nr. 39
* Modest Musorgskij
** Siste sats: «Kievs store byporter» fra *[[Bilder på en utstilling]]*
* Franz Liszt
** Pianokonsert nr. 1
* Robert Schumann
** Symfoni nr. 3 i Ess-dur, op. 97 «Rhinsk»
* Pjotr Iljitsj Tsjaikovskij
** 1812-ouverturen
* Richard Wagner
** Preludium til *[[Der Ring des Nibelungen]]*
* Joseph Haydn
** Strykekvartett i Ess, op. 33 nr. 2, «Spøken»

* Dmitrij Sjostakovitsj
** Symfoni nr. 9

## Referanser


## Eksterne lenker
*
Ann Sheridan

**Ann Sheridan** (født 21. februar 1915 i Denton i Texas, død 21. januar 1967 i Los Angeles) var en amerikansk skuespiller. 

Sheridan studerte ved University of North Texas da hennes søster sendte et bilde av henne til Paramount Pictures. Sheridan vant deretter en skjønnhetskonkurranse i regi av dette filmstudioet, og en del av prisen for å vinne skjønnhetskonkurransen var en liten rolle i en film produsert av Paramount Pictures. Sheridan forlot den videregående skolen for å satse på en skuespiller-karriere i Hollywood. 

Ann Sheridan hadde sin skuespillerdebut i 1934, da hun var nitten år gammel. Sheridan forlot Paramount Pictures og hun signere en kontrakt med Warner Bros i 1936. Sheridan var gift tre ganger, inkludert et ekteskap med skuespiller George Brent som varte bare i ett års tid. For hennes mange bidrag til filmindustrien, har Ann Sheridan blitt tildelt en stjerne på Hollywood Walk Of Fame, stjernen ligger ved 7024 Hollywood Boulevard.

## Filmer i utvalg
* 1939 – *[[Mannen som kom til middag]]*
* 1940 – *[[De kjører i natten]]*
* 1940 – *[[City for Conquest]]*
* 1943 – *[[Edge of Darkness (1943)|Edge of Darkness]]*
* 1950 – *[[Med døden i helene]]*

## Referanser


## Eksterne lenker
*
DS «Sjømanden»

**DS «Sjømanden»** var et lasteskip bygget av Stavanger Støberi & Dok som byggenummer 68. Skipet ble overlevert til skipsreder Georg T. Monsen i Stavanger i 1913. Skipet ble ved samme reder til hun forliste i 1915 da hun grunnstøtte ved Makkaur i Finnmark på reise fra Porto Empedocle, Italia – Arkhangelsk, Russland med svovel.

## Historie
* 1913: januar: Levert som «Sjømanden» for D/S Sjømanden A/S ved Georg T. Monsen, Stavanger  
* 1915: 22. juli: Grunnstøtte ved Makkaur på reise fra Porto Empedocle, Italia til Arkhangelsk lastet med svovel

## Kilder
*Erling Jensen: *Stavanger Støberi & Dok*, 2008 ISBN 9788292309568
*«Sjømanden» www.skipet.no

## Eksterne lenker
* Stavanger Støberi & Dok
Andrea Petkovic

**Andrea Petkovic** (født 9. september 1987 i Tuzla i Bosnia-Hercegovina) er en tysk tennisspiller.

## Referanser

## Eksterne lenker
* 
* 
* 
*
DS «Aardal» (1915)

**DS «Aardal»** var et lasteskip bygget i 1915 for Nordre Bergenhus Amts Dampskibe, senere Fylkesbaatane i Sogn og Fjordane. Skipet ble bygget av Stavanger Støberi & Dok med byggenummer 72. I 1924 ble satt inn i kullfarten på Storbritannia. Skipet seilte også i flere omganger med iset fisk rundt om i Europa. Skipet ble ved samme reder til det forliste i 1931. Ved forliset hadde skipet et mannskap på 11 mann, ingen overlevde.

## Historie
* 1915:	14. mai: Levert som «Aardal» for Nordre Bergenhus Amts Dampskibe, Bergen
* 1919:	20. juni: Rederiet omdøpt Fylkesbaatane i Sogn og Fjordane, Bergen
* 1924: Leid ut til Møre Fylkes Ruteselskap
* 1931:	14. januar: Forlot Bergen for Boulogne, Frankrike med 1450 kasser iset sild og 434 iset sei.
* 1931:	28. januar: Matros fra båten funnet død i sjøen sjøen 140 natiske mil øst-nordøst av Spurn utenfor munningen av Humber-elva. Noen dager senere fant en svensk båt en kantret livbåt med navnet ”Aardal” 25 nautiske mil vest av Horns Rev fyrskip. (Vest-Jylland, Danmark). Også sildekasser og luker som trolig var fra den savnede båten ble funnet.

## Kilder
* 
* 
* 

* 
## Eksterne lenker
* Stavanger Støberi & Dok
Femkraftsmodellen

**Femkraftsmodellen** er en modell som brukes for å vurdere attraktiviteten til en bransje. Modellen ble konstruert av Michael Porter i 1979 og blir derfor ofte referert til som **Porters femkraftsmodell**.

Attraktiviteten er basert på hvor eksponert den er for fem spesifikke bransjekrefter.

## De fem kreftene

### Kundenes forhandlingsstyrke
Kundenes forhandlingsstyrke går ut på hvor enkelt det er for kunder å presse prisen nedover. Faktorer som påvirker er antall kjøpere, hvor viktig hver enkelt kjøper er for bedriften din og kostnaden for dem å bytte fra dine produkter og tjenester til de av noen andre. Dersom man forhandler med få, sterke kjøpere, er de ofte i stand til å diktere betingelsene.

### Leverandørenes forhandlingsstyrke
Her vurderer man hvor lett det er for leverandører å heve prisene. Dette er drevet av antall leverandører for hvert viktige innspill, det unike ved sitt produkt eller tjeneste, sin styrke og kontroll over kunden og kostnaden for å bytte fra den ene til den andre. Jo færre leverandørvalg man har, og jo mer avhengig man er av leverandørene, jo mer styrke har ens leverandører.

### Trusler fra fremtidige konkurrenter
Styrken til fremtidige konkurrenter er påvirket av muligheten for folk til å gå inn i markedet. Hvis det koster lite for å etablere seg i markedet og konkurrere effektivt, dersom det er få stordriftsfordeler på plass, eller hvis interne konkurransefortrinn er lette å imitere, kan deretter nye konkurrenter raskt entre markedet og svekke ens posisjon. Har man sterke og holdbare etableringshindringer, kan man bevare en gunstig posisjon og ta nytte av det.

### Trusler fra nære substitutter
Dette påvirkes av evnen til kundene for å finne en annen måte å gjøre det man gjør – for eksempel hvis man leverer et unikt program som automatiserer en viktig prosess, kan folk erstatte det ved å gjøre prosessen manuelt eller ved å outsource det. Hvis substitusjon er enkelt og substitusjon er levedyktig, så svekker dette din makt.

### Konkurransesituasjonen
Det som er viktig her er antallet og evnene til konkurrentene. Har man mange konkurrenter, og de tilbyr like attraktive produkter og tjenester, vil man mest sannsynlig ha liten makt i situasjonen, fordi leverandører og kjøpere vil gå andre steder hvis de ikke får en god avtale hos en. På den annen side, hvis ingen andre kan gjøre det man gjør, kan man ha stor styrke.

## Kritikk
Professorene Brandenburger og Nalebuff utvidet i midten av 1990-årene modellen med en sjette kraft, tilstedeværelsen av komplementære produkter, det vil si produkter som direkte komplementerer produktene/tjenestene det aktuelle firmaet selger.

## Referanser
Dronningens gate (Kristiansand)

**Dronningens gate** (3-99A, 2-74) er en gate i Kvadraturen i Kristiansand som ligger i bydelen Kvadraturen/Eg. Gaten har sitt løp fra Havnegata ved Vestre havn til Lundsbroa og er 980 meter lang. 86 eiendommer er matrikulert til gaten. Gaten hadde på 1700-tallet navnet Sandgaten.

I gatens forlengelse gir Lundsbroa forbindelse til Østerveien og Lund.

Tidligere var Dronningens gate en del av Vestlandske-, senere Sørlandske hovedvei, på 1900-tallet kjent som riksvei 40. Som kombinert handlegate og gjennomfartsåre hadde Dronningens gate sterk trafikkbelastning. Gaten er i dag del av fylkesvei 471  i Vest-Agder.

Henrik Wergeland, Camilla Collett og deres søsken ble alle født og bodde sine første leveår i Dronningens gate 21 frem til familien flyttet til Eidsvold. Boligen var et to-etasjes trehus som gikk med i bybrannen i 1892. Huset ble senere gjenreist med kopi av fasaden.

Gaten har karrébebyggelse i mur med unntak av nr 30, hvor Norges Bank hadde avdelingskontor i et bygg med parkmessig hage og smijernsgjerde. I parken finnes også bronseskulpturen «Løven Markus» fra 1978 av Arne John Vinje Gunnerud. Anlegget eies i dag av AVH Eiendom AS.

## Galleri

Fil:Kristiansand, Vestre Strandgate 12 AK3 ubt.jpg|Hjørnegården Dronningens gate 2A / Vestre Strandgate 12. 
Fil:Architektura mcDonalds ubt.jpeg|Hjørnegården i Markens gate 11 (nabo Dronningens gate 3-5). 
Fil:Kristiansand, Dronningens gate 19-21.JPG|Dronningens gate 19-21, Camilla Colletts og Henrik Wergelands fødested. 
Fil:Norges bank.jpg|Dronningens gate 30, Norges bank. 


## Kilder
* Vegvesenets vegkart
* Faktaark fra Statens kartverk 
* Vegliste Vest-Agder
* Grunnkart, Kristiansand
Georg Naue

**Georg Naue** var en tysk seiler som deltok i de olympiske leker 1900 i Paris. 

Naue ble olympisk mester under OL 1900 i Paris. Han var med på den tyske båten «Aschenbrödel» som vant klassen 1 – 2 tonn foran den sveitsiske båten «Lérina» og «Marthe» fra Frankrike. Mannskapet på «Aschenbrödel» var Georg Naue, Heinrich Peters, Ottokar Weise og Paul Wiesner. 

«Aschenbrödel» med samme mannskap kom på andreplass i den åpne klassen bak «Scotia» fra Storbritannia.

## OL-medaljer
*  1900  Paris -  **Gull** i seiling, klasse 1,0-2,0 tonn med «Aschenbrödel»  Tyskland
*  1900  Paris - Sølv i  seiling, åpen klasse med «Aschenbrödel»  Tyskland

## Eksterne lenker
*
Selskapsloven

**Lov om ansvarlige selskaper og kommandittselskaper**, bedre kjent som **selskapsloven** (forkortet **sel.**), ble sanksjonert av Kongen i statsråd 21. juni 1985 og trådte i kraft 1. juli 1986.

## Se også
* Selskapsrett

## Eksterne lenker
* Selskapsloven på Lovdata
Anastasija Pavljutsjenkova

**Anastasija Sergejevna Pavljutsjenkova** russisk: **Анастасия Сергеевна Павлюченкова** (født 3. juli 1991 i Samara i Russland) er en russisk tennisspiller.

## Referanser

## Eksterne lenker
* 
*
Cauda equina syndrom

**Cauda equina-syndromet** er en samling symptomer som kan oppstå ved et prolaps i korsryggen, dersom dette ligger midtstilt (medialt), og presser mot Cauda equina. Cauda equina er spinalnervene som går i ryggmargskanalen nedenfor der selve ryggmargen, medulla spinalis, slutter. Dette er som regel ca. ved første eller andre korsryggvirvel (L1-2).

Ved cauda equina-syndrom kan pasienten få sensibilitetsforandringer i perineum (underlivet) og innsiden av lårene, svekkelse av muskler i beina og blære-tarm-forstyrrelser. Ved det sistnevnte krever tilstanden rask operasjon; helst innen 24 timer, og aldri senere enn 48 timer. Etter så lang tid er det stor fare for varig skade av nervene til blære- og tarmmuskulaturen.

## Tegn og symptomer
Symptomer kan være en eller flere av:
* Nedsatt hudfølelse i underlivet.
* Svekket kontroll over urinblære og endetarm.
* Lammelser i en eller begge av beina
* Erektil dysfunksjon hos menn

## Årsaker
Vanligvis skyldes tilstanden prolaps.

Andre årsaker kan for eksempel være en svulst som klemmer på nerverøttene, eller andre årsaker listet under.

### Fysisk skade
Fysiske skader kan også forårsake cauda equina syndrom. De vanligste årsakene er iatrogen spinalpunksjon, bristefrakturer som resulterer i posterior migrering av fragmenter i vertebrallegemet, alvorlige skiveforstyrrelser, spinalbedøvelse som involverer traumer fra katetre og høye lokalbedøvelseskonsentrasjoner rundt cauda equina, penetrerende traumer som knivsår eller ballistiske traumer.

### Spinal stenose
CES kan skyldes lumbal spinal stenose, som er nå spinalkanalens diameter smalner. Dette kan skyldes en degenerativ prosess av ryggraden (som osteoartritis) eller en utviklingsfeil som har vært tilstede siden fødselen. Cauda equina syndrom kan også oppstå som følge av de alvorligste tilfellene av spondylolistese.

## Diagnose
Initiell undersøkelse av pasienten kan gjøres ved å teste smertereflekser på beina, fravær av smerte under testing kan da være en indikasjon. Problem med å gå kan være et annet tegn.

Diagnose blir vanligvis bekreftet med MR eller CT, avhengig av hva som er tilgjengelig. Tidlig operasjon i akutte tilfeller har vist seg å være viktig.

## Forebygging
Tidlig diagnose muliggjør også forebyggende behandling. Tidlige tegn inkluderer endringer i vannlating og/eller mage, og tap av følelse i skrittet.

## Se også
* Lumbago, også kalt «hekseskudd», samlebetegnelse på uspesifikke korsryggsmerter

## Referanser


## Eksterne lenker
* Cauda equina syndrom på Norsk Helseinformatikk (NHI.no)
* Informasjonsvideo på YouTube av Chartered Society of Physiotherapy (CSP): Cauda equina syndrome - a surgical emergency
Leimacomys buettneri

***Leimacomys buettneri*** (togomus) er en gåtefull museaktig gnager fra Togo i Vest-Afrika. Arten er plassert i den monotypiske slekten ***Leimacomys***.

Arten er bare kjent fra to eksemplarer som ble fanget i Togo i 1890. Snuten er lang, halen er kort, og fortennene har grunne furer. En tror at arten er marklevende og hovedsakelig eter insekter. Alle forsøk på å finne *L. buettneri* i nyere tid har vært mislykket. Det er usikkert om arten er utdødd, eller om en har lett på feil sted, eller på feil måte. IUCNs rødliste fører den opp med *[[mangelfullt datagrunnlag]]* (DD).

Den systematiske plasseringen er omstridt, og *L. buettneri* er vekselvis blitt flyttet mellom tremus (Dendromurinae) og ekte mus (Murinae). En studie fra 1995 som bruker både morfologiske og molekylære data, antyder slektskap med enten Deomyinae eller ørkenrotter (Gerbillinae). Wilson & Reeder plasserer i påvente av en avklaring arten i en egen underfamilie, **Leimacomyinae**, under musefamilien.

## Inndeling
Myomorpha har tradisjonelt blitt delt inn i to overfamilier med i alt sju familier, men ny forskning tyder nå på at det bør være ni. To underfamilier i Dipodidae har i henhold til Wilson, Lacher & Mittermeier (2017) blitt løftet til full familiestatus; Sminthidae og Zapodidae. Familien Nesomyidae finnes bare i Afrika og på Madagaskar, og har utviklet økologiske nisjer som likner andre familier i musegruppen.

* Rodentia, gnagere
** Myomorpha, muselignende gnagere
*** Dipodoidea, hoppemusgruppen
**** Sminthidae, bjørkemusfamilien
**** Zapodidae, (mangler norsk navn)
**** Dipodidae, hoppemusfamilien
*** Muroidea, musegruppen
**** Calomyscidae, musehamsterfamilien
**** Cricetidae, hamsterfamilien
**** Muridae, musefamilien
***** Deomyinae (Acomyinae), ((piggmus og nære slektninger)
***** Gerbillinae, ørkenrotter
***** Leimacomyinae
****** *[[Leimacomys buettneri|Leimacomys]]* 
******* *[[Leimacomys buettneri|L. buettneri]]*, togomus
***** Murinae, ekte mus (rotter og mus i den gamle verden)
**** Nesomyidae
**** Platacanthomyidae, tremusfamilien
**** Spalacidae, blindmus

## Referanser




## Eksterne lenker
*
Getaren

**Getaren** er en innsjø i Botkyrka kommune i Södermanland, Sverige. Innsjøen tilhører Kagghamraån-vassdraget, og har forbindelse med Kagghamraån via Norrgaån.

Ved Getarens nordbredde ligger Lida friluftsgård og Lidabadet. Innsjøen er lett tilgjengelig og utnyttes ofte til friluftsformål.

Innsjøen har et overflateareal på 0,78 km², og ligger i en høyde på 32,4 meter over havet.

## Eksterne lenker
* Getaren Miljödatabasen
Den persiske Bayánen

***Den persiske Bayánen*** er et hellig skrift innen babismen og bahai, skrevet i 1847–48 av den iranske martyrprofeten Báb (1819–1850).

Det finnes både en *persisk bayán* og en *[[Den arabiske Bayánen|arabisk bayán]]*. Budskapet i tekstene er at Báb, i kraft av åpenbaringene sine, opphever visse sjiaislamske lover og erstatter dem med nye, og at han «fremhever betydningen av høy moralsk standard, hjertets renhet og redelighet i motiver. Teksten foreskriver også et klasseløst samfunn, med like rettigheter for fattig og rik, for kvinner og menn»

## Teksten på norsk
* *Den persiske Bayánen* er utgitt på norsk i antologien *[[Bahá’í-troens skrifter]]*, 2007

## Referanser
Walter Frye

**Walter Frye** (død 1474) var en engelsk komponist fra tidlig renessanse.

## Liv
Det finnes ingen sikker kunnskap om Fryes liv, kun tre referanser til en som *kan* ha vært ham: en «Walter Cantor» som befant seg ved Elykatedralen mellom 1443 og 1466, en Walter Frye som ble medlem av London Parish Clerks i 1456, og en Walter Frye som etterlot seg et testamente i 1474.

## Musikk
Det meste av Fryes musikk er bevart i manuskripter fra kontinentet. Dette har fått forskere til å spekulere i om han kan ha oppholdt seg mye der, men stilistisk ligger musikken hans nærmere musikken til samtidige engelske komponister enn til Den burgundiske skolen – tidens mest dominerende musikkstil på kontinentet. Mye av musikken han skrev kan ha blitt overlevert anonymt, da komponistens navn sjelden er oppført i de få engelske 1400-tallsmanuskriptene som er bevart; det meste forsvant under klosterransakingen som Henrik VIII av England fikk gjennomført mellom 1536 og 1540. 

Av Frye er det bevart messer, motetter og sanger, inkludert ballader og en enkelt rondeau – kun vokalmusikk. Hans best kjente komposisjon er *Ave Regina*, en motett som uvanlig nok gjenfinnes i tre malerier fra hans samtid, til og med komplett med musikk-notasjon. Noen av hans kortere stykker ble svært kjente i fjerntliggende områder, som Italia, Sør-Tyskland, Böhmen og dagens Østerrike. Eksempler er rondeauen *Tout a par moy* og balladen *So ys emprentid*. Disse stykkene ble ofte kopiert, rearrangert og plagiert, og finnes i en rekke samlinger på ulike former.

Messene var Fryes viktigste bidrag til musikkhistorien, da Obrecht og Busnois ble influert av dem. Fryes messestil var typisk for tidens engelske musikk ved at treklangen ble brukt i sin fulle bredde og at han i blant benyttet isorytmiske teknikker; han kontrasterte tette vokalteksturer mot passasjer med bare to stemmer – dette ble et karakteristisk trekk ved polyfonien på sent 1400- og tidlig 1500-tall. Tre messer er bevart mer eller mindre komplett: *Missa Flos Regalis* for fire stemmer, samt *Missa Nobilis et Pulchra* og *Missa Summe Trinitati*, de to siste for tre stemmer.
 
## Litteratur
* Artikkelen «Walter Frye», i *[[The New Grove Dictionary of Music and Musicians]]*, red. Stanley Sadie. 20 bind. London, Macmillan Publishers Ltd., 1980. ISBN 1-56159-174-2
* Gustave Reese, *Music in the Renaissance*. New York, W.W. Norton & Co., 1954. ISBN 0-393-09530-4

## Referanser
Medieoperatørene

**Medieoperatørene** as er et norsk filmproduksjonsselskap, med kontor i Oslo.
Selskapet har siden oppstarten i 1995 produsert en lang rekke tv-programmer og dokumentarfilmer.

## Produksjoner

* *[[Bortebane (film)|Bortebane]]* (2021)
* *[[Dagbok fra revolusjonen]]* (2012)
* *[[Rekonstruksjon av en familie]]* (2012)
* *[[Hvit nigger]]* (2011)
* *[[Ingen mann i sikte (film)|Ingen mann i sikte]]* (2011)
* *[[Reunion – ti år etter krigen]]* (2011)
* *[[Imagining Emanuel]]* (2011)
* *[[Samaritanen (kortfilm)|Samaritanen]]* (2010)
* *[[Kontroll (film)|Kontroll]]* (2009)
* *[[Den gode kapitalisten]]* (2009)
* *[[Presidenten fra Bastøy fengsel]]* (2008)
* *[[Jenter (film)|Jenter]]* (2007)
* *Elva bak huset* (2006)
* *[[Hvor lykkelig kan du bli?]]* (2005)
* *[[Sandmann – Historien om en sosialistisk supermann]]* (2005)
* *[[Blitz – Ute av kontroll]]* (2004)
* *[[Den hemmelige klubben]]* (2003)
* *[[Mannen som elsket Haugesund]]* (2003)
* *[[Fortellinger om oss]]* (2001)
* *[[Rocky – Oljepioneren]]* (2000)
* *1st BASE* (1999)
* *[[Før bombene falt]]* (1999)
* *[[Filmredaksjonen]]* (NRK 2) (1996–1998)
* *[[Filmkontrollen]]* (NRK2) (1996–1998)

## Se også
* Sanity

## Eksterne lenker
* mop.no